Държавен вестник, бр. 43, 2015 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  43
4. осъществява и координира връзките 
на комисията с държавни органи и между­
ведомствени работни групи по европейски 
въпроси, които се отнасят до правомощията 
на комисията;
5. осъществява и координира връзките и 
обмена на информация с чуждестранните 
регулаторни органи;
6. организира превода на нормативни 
актове, официална кореспонденция и други 
документи, свързани с дейността на комисията 
и на нейната администрация;
7. осигурява превод на английски език 
на документи за интернет страницата на 
комисията.
(5) Сектор „Човешки ресурси и техниче­
ско обслужване“ в отдел „Административно 
и информационно обслужване“ изпълнява 
следните функции:
1. осигурява управлението и развитието 
на човешките ресурси, като:
а) изготвя документите, необходими за 
възникване, изменение и прекратяване на 
служебните и трудовите правоотношения, 
води личните досиета на служителите в 
администрацията на комисията, съхранява 
служебните досиета и издава удостоверения 
и други документи, свързани с тях;
б) изготвя и актуализира длъжностното 
и поименното разписание на длъжностите в 
администрацията и ги предлага за утвържда­
ване от председателя на комисията; 
в) подпомага дейностите, свързани с под­
бора на персонала, заплащането на труда и 
оценяването на служителите;
г) методически подпомага изготвянето на 
длъжностните характеристики на държавните 
служители и на лицата, работещи по трудово 
правоотношение в администрацията, и ги 
предлага за утвърждаване;
д) изготвя статистически справки за дви­
жението на кадрите в комисията, които се 
изискват от действащото законодателство;
е) следи за прилагането на нормативните 
изисквания по осигуряване на безопасни и 
здравословни условия на труд;
ж) предлага подходяща политика и страте­
гия по управлението и развитието на човеш­
ките ресурси и отговаря за прилагането є;
з) организира и контролира дейностите, 
свързани с професионалната квалификация 
и преквалификация на служителите от адми­
нистрацията, за нуждите на комисията, както 
и за нуждите на европейската интеграция.
2. осигурява техническо обслужване, като:
а) изготвя проектите на договори, необ­
ходими за осъществяване на дейността на 
комисията;
б) извършва дейности във връзка с обез­
печаване на комисията с технически и мате­
риални ресурси;
в) участва в процедури по Закона за об­
ществените поръчки.
Чл. 25. Дирекция „Правна“ осигурява 
дейностите по правното обслужване на ко­
мисията, като:
1. оказва правна помощ на председателя и 
членовете на комисията, като дава мотивирани 
становища, съвети и справки по поставени 
въпроси;
2. осигурява с правни средства спазване­
то на законността при осъществяването на 
дейността на комисията във връзка с пра­
вомощията є по ЗЕ, ЗЕВИ, ЗРВКУ, както и 
по други закони, които имат отношение към 
нейната дейност;
3. участва в извършването на проверки, 
както и в проучвания по преписки, образувани 
във връзка с подадени бизнес планове, жалби 
и заявления за издаване на сертификати, в 
случаите на особена правна сложност;
4. участва в подготовката на проектите на 
индивидуалните и общите административни 
актове заедно с мотивите към тях от правна 
страна; 
5. осъществява процесуалното представи­
телство на комисията пред съда и други органи;
6. подготвя проекти на наказателни по­
становления, предупреждения и резолюции 
по Закона за административните нарушения 
и наказания и води регистри на издадените 
такива;
7. води регистри за преписките, изпратени 
на съответните съдилища, както и за образу­
ваните съдебни дела;
8. следи за законосъобразността на акто­
вете, свързани с възникването, изменението 
и прекратяването на служебните и трудовите 
правоотношения на служителите в комисията;
9. разработва и участва в създаването на 
проекти на нормативни актове, правила и 
процедури, които се приемат от комисията, 
както и подготвя правни становища по проекти 
на нормативни актове, изпратени за съгласу­
ване, включително по проектите на актове и 
международни договори, които се внасят за 
разглеждане от Министерския съвет;
10. подпомага работата на комисията 
във връзка с координираните дейности на 
държавната администрация в областта на 
европейската интеграция;
11. следи за приетите актове на Европейския 
съюз, които налагат приемане на мерки на 
национално ниво и чийто предмет е свързан 
с правомощията на комисията.
Чл. 26. (1) Дирекция „Електроенергетика 
и топлоенергетика“ осигурява дейностите в 
областта на електропроизводството, високо­
ефективното комбинирано производство на 
електрическа и топлинна енергия, преноса, 
разпределението, доставката, снабдяването и 
търговията с електрическа енергия и топло­
снабдяването чрез отдел „Цени и лицензии: